Spoštovani učenci in učenke dopolnilnega pouka slovenskega jezika in kulture!

Učiteljica Nina Emeršič se poslavlja. Verjamem, da ste se z njo imeli lepo. Od  8.4.2020 pa bom pouk ponovno vodila jaz. Z nekaterimi se že dobro poznamo. Pogrešam vas. Veselim pa se tudi vseh novih učencev in učenk. Dobrodošli! A žal se zaradi nastalih razmer še nekaj časa ne bomo mogli videti v živo.  Tudi slovenščina bo potekala na daljavo. V ta namen sem ustvarila spletno stran, ki jo najdete na naslednji povezavi <http://slonahr.splet.arnes.si/>. Tukaj vas bodo vsak teden čakale naloge. Nikar ne skrbite. Poskrbela bom, da vas bodo zabavale in sprostile, saj razumem, da imate sedaj veliko dela doma za reden pouk. Komunicirali pa bomo tudi preko ostalih socialnih omrežjih, se videli preko Skypa ali drugih medijev. Srčno upam, da boste sodelovali in na slovenščino ne boste čisto pozabili.

Komaj čakam, da se vidimo! Do takrat pa vam maham iz Slovenije. Ostanite doma in zdravi!

Učiteljica Aneja